นั่งทำโครงงานมา2วันเเล้ว นั่งทำพื้นเลยต้องงอตัวลงไปทำ นั่งหลังงอมา2วัน เเล้วรู้สึกปวดหลังตรงช่วงข้างล่างมากๆๆมีวิธีรักษาทำให้หายปวดไหมค่ะ หรือต้องพบเเพทย์
สวัสดีครับ จากประวัติที่เล่ามา มีความเป็นไปได้ว่า อาการปวดหลังอาจเกิดจากอาการกล้ามเนื้อหลังอักเสบ จากการก้มหรืองอตัวนานเกินไป ซึ่งถือเป็น ท่าที่ไม่เหมาะสมในการทำงาน ครับช่วงนี้ จึงแนะนำให้หลีกเลี่ยงการก้ม หรือ งอตัว ควรใช้โต๊ะและเก้าอี้ในการทำงาน และนอนพักผ่อนมากๆ เพื่อให้กล้ามเนื้อหลังผ่อนคลายครับแต่หากยังอาการปวดมาก เดินไม่ไหว หรือ มีอาการชาที่ขาร่วมด้วย ก็ขอให้พบแพทย์ต่อไปครับ